Zvončike
Zvončikovke ili zvončike (Campanulaceae) porodica su biljaka iz reda Asterales (zvjezdanolike). U nju je svrstano oko 70 rodova i oko 2000 vrsta jednogodišnjih i trajnih zeleni, polugrmova, rijetko grmova ili drveća. Po drugim klasifikacijama čine poseban red Campanulales.

Raširenost 
Naseljavaju gotovo cijeli svijet a najčešće gorske predjele Eurazije i Afrike.

Izgled 
Imaju jednostavne izmjenične listove bez palistića, cvjetovi su im dvospolni, najčešće pravilni a stoje pojedinačno na vrhu stabljike ili su skupljeni u grozdaste, klasaste, metličaste ili glavičaste cvatove. Sastavljeni su od čaške s pet lapova i zvonasta, cjevasta, ljevkasta ili koturasta vjenčića s pet latica. Imaju 5 slobodnih prašnika ili su im prašnice srasle u cijev. Plodnica je podrasla, s 2 do 5, rijetko do 10 pretinaca i mnogobrojnim sjemenim zametcima. Plod je mnogosjemeni tobolac.

Rodovi u Hrvatskoj 
U hrvatskoj flori zastupljeni su rodovi: kosica (Asyneuma), zvonce (Edraianthus),  prisadnik (Jasione), zečica (Phyteuma), zrcalica (Legousia), zvončić (Campanula), žlijezdača (Adenophora).

Ostali rodovi

Izvori

Vanjske poveznice 

  Campanulaceae in Topwalks
   Campanulaceae  in L. Watson and M.J. Dallwitz (1992 onwards). The families of flowering plants: descriptions, illustrations, identification, information retrieval.  http://delta-intkey.com 

 
Zvjezdanolike
Asteridae